《寄夫》
明代·黄峨

雁飞曾不到衡阳，锦字何由寄永昌。
三春花柳妾薄命，六诏风烟君断肠。
曰归曰归愁岁暮，其雨其雨怨朝阳。
相怜空有刀环约，何日金鸡下夜郎？

作者简介：安人遂宁黄简肃公珂之女，新都杨修撰用修之继室也。用修在史馆正德丁丑，以谏巡幸不报，引疾，归里。明年王安人卒，又明年，继娶黄氏。